钦定古今图书集成/明伦汇编/官常典/第782卷 > 裴守真〈子子馀 耀卿 巨卿 曾孙行立〉
## 钦定古今图书集成/明伦汇编/官常典/第782卷 > 裴守真〈子子馀 耀卿 巨卿 曾孙行立〉

按《唐书》本传，“守真，绛州稷山人，后魏冀州刺史叔业
六世孙。父眘，隋大业中为淮安司户参军。郡人杨琳、
田瓒等乱，劫吏多死，唯眘以仁爱故，贼约其属无敢
害，护送还乡。守真早孤，母丧，哀毁癯尽。举进士，六科
连中，累调乾封尉。养寡姊谨甚，士推其礼法。永淳初，
关中旱，悉禀禄奉姊及诸甥与妻息，恶食不赡也。授”
太常博士。守真善容典，时谓才称其官。高宗将封嵩
山，诏诸儒议射牲事，守真奏：“古者郊祀天地，天子自
射牲。汉武帝封泰山，令侍中儒者射之，帝不亲也。今
按《礼》，前明十五刻，宰人鸾刀割牲，质明行事，毛血已
具，天子至，奠玉酌献而已。今若前祀一日射牲，则早
于事，及日，则晚不逮事。汉又天子不亲，古今异宜，恐
不可行。”是时，《破阵》《庆善》二乐舞入，帝常立以视，须乐
阕乃坐。守真并言：“二舞诚祖宗盛德，然古无天子立
观者。化育诒庇，孰非厥功，不应鼓舞，别申严奉。”诏可。
未及行，会帝崩，大行旧礼无在者，守真与博士韦叔
夏、辅抱素等讨按故事，称情为文，咸适所宜，时人服
其得礼。天授中，为司府丞，推核诏狱，多裁恕，全免数
十姓。不合武后旨，出为汴州司马。累迁成州刺史。政
不务威严，吏民两怀之。徙宁州，送者千数，出境尚不
止。长安中卒，赠户部尚书。子子馀、耀卿、巨卿曾孙行

程行谌以文法称，而子馀以儒显，或问优劣于长史
陈崇业，答曰：“兰菊异芬，胡有废者？”景龙中，为左台监
察御史。泾、岐有隋世番户子孙数千家，司农卿赵履
温奏籍为奴婢，充赐口。子馀曰：“官户以恩，原为番户，
且今又子孙，可抑为贱乎？”履温倚宗楚客，执辩于廷，
子馀执对不挠，遂诎其议。开元初，累迁冀州刺史，为
政惠裕，人称有恩。入为岐王府长史，卒，谥曰孝。时程
行谌谥“贞”，中书令张说叹曰：“二谥可无愧矣。”子馀，居
官清，家闱友爱，兄弟六人，皆有志行云。

行立重然诺，学兵有法。母亡，泣血几毁。以军劳累授
沁州刺史，迁卫尉少卿。口陈愿治民，试一县自效。除
河东令，宽猛得当。由蕲州刺史迁安南经略使。环王
国叛人李乐山谋废其君，来乞兵，行立不受，命部将
杜英策讨斩之，归其孥，蛮人悦服。英策及范廷芝者，
皆谿洞豪也，隶于军，它经略使多假借，暴恣于治。行
立阴把其罪贷之，许自效，胡能得英策死力。廷芝尝
休沐久不还，行立召之约曰：“军法，逾日者斩，异时复
然，尔且死。”后廷芝逾期，行立笞杀之，以尸还范氏，更
为择良子弟以代，于是威声风行。徙桂管观察使。黄
家洞贼叛，行立讨平之。俄代桂仲武为安南都护，锐
于立功，为时所訾。召还，道卒，年四十七，赠右散骑常
侍。